Tsinkkollane

Tsinkkollane on erkkollane vähese valguspüsivusega anorgaaniline värvipigment, koostiselt tsinkkaaliumkromaat K2O · 4 ZnCrO4 · 3 H2O.Zinc Yellow. - colourlex.com

Värvainete indeksis kannab tsinkkollane tähiseid PY36 (Pigment Yellow 36) ja 77955https://www.artiscreation.com/yellow.html#PY36. Tsinkkollase nimetust on ebatäpselt kasutatud ka korrosioonikaitsematerjali tsinkkromaadi (ZnCrO4) kohta.

 Omadused 
Pigment lahustub hapetes ja alustes. Tsinkkollast saab kasutada koos kõigi mittealuseliste värvipigmentidega. Valguskindlus on madal: aja jooksul võib kollane värvus tumeneda hallikasroheliseks kromaatiooni redutseerumise tõttu Cr3+ iooniks, või tuhmpruuniks kromaatiooni reaktsiooni tõttu dikromaatiooniks.

Tuntuim ajalooline näide tsinkkollase värvikaotusest on seotud Georges Seurat' maaliga "Pühapäeva pärastlõuna Grande-Jatte'i saarel" (1886), milles kunstnik kasutas uut säravkollast värvipigmenti päikesest valgustatud rohu värvuse edasiandmiseks ja mille värvimuutus (kollasest ookerpruuniks) ilmnes juba 1892. aastal, mõni aasta pärast maali valmimistGeorges Seurat, A Sunday on La Grande Jatte. - colourlex.com.

 Ajaloost 
Esmakordselt sünteesiti ühend juba 19. sajandi algul, kuid seda ei kasutatud värvipigmendina enne 1850. aastaid.

 Viited 

 Välislingid 
 Zinc yellow. - Conservation and Art Materials Encyclopedia Online (CAMEO)
 Zinkgelb. - Material-Archiv

Kategooria:Anorgaanilised pigmendid